ฟิลลิดา ลอยด์

**ฟิลลิดา ลอยด์**, CBE (; เกิด 17 มิถุนายน 1957) เป็นผู้กำกับละครเธียเตอร์และภาพยนตร์ชาวอังกฤษ รู้จักกันดีในงานการละครเวที และในฐานะผู้กำกับภาพยนตร์ *[[มัมมา มีอา! วิวาห์วุ่น ลุ้นหาพ่อ|Mamma Mia!]]* (2008) และ *[[The Iron Lady (film)|The Iron Lady]]* (2011)

## ชีวิตและอาชีพ
**ฟิลลิดา ลอยด์** เติบโตใน Nempnett Thrubwell ซัมเมอร์เซต หลังจากเรียนจบจากมหาวิทยาลัยเบอร์มิงแฮม ในปี 1979 (BA ภาษาอังกฤษ) เธอก็ใช้เวลาห้าปีทำงานอยู่ในฝ่ายละครโทรทัศน์ของ BBC  ในปี 1985 เธอได้รับการแต่งตั้งจากสภาศิลปะแห่งสหราชอาณาจักร พร้อมกับทุน เป็นผู้อำนวยฝึกอบรมการละครที่โรงละคร Wolsey ในอิปสวิช  ในปีต่อมาเธอก็ได้รับการแต่งตั้งเป็นรองผู้อำนวยการโรงละคร Everyman ในเชลต์นัม แล้วในปี 1989 เป็นรองผู้อำนวยการโรงละคร Old Vic บริสตอล ซึ่งเธอใช้เป็นที่ผลิตละคร *[[The Comedy of Errors]]* (บทประพันธ์ของ วิลเลียม เชกสเปียร์) และประสบความสำเร็จเป็นอย่างดี

เธอย้ายไปที่โรงละคร Royal Exchange ในแมนเชสเตอร์ เพื่อกำกับละคร *[[he Winter's Tale|เดอะวินเทอส์เทล]] *(บทประพันธ์ของ วิลเลียม เชกสเปียร์), *The School for Scandal *(โดย Richard Brinsley Sheridan), *Medea*, และที่สร้างชื่อเสียงให้เธอคือ การผลิตละคร *[[Death and the King's Horseman]]* ซึ่งเขียนบทโดย Wole Soyinka  ในปี 1991 เธอสร้างชื่ออีกครั้งที่บริษัท รอยัลเชคสเปียร์ (RSC) ในการผลืตและกำกับละครจากบทละครที่มีคนไม่ค่อยรู้จัก คือ *The Virtuoso* โดย Thomas Shadwell, ถึงแม้เธอมีการผลิตละครอีกในปี 1992 และประสบผลสำเร็จกับการกำกับจากบทละครที่หาดูยาก คือ *Artists and Admirers* โดย Alexander Ostrovsky ณ ปี 2007 เธอก็ไม่เคยกลับไป RSC อีกเลย

ใน 1992 ละครที่เธอได้รับความสำเร็จเชิงพาณิชย์ครั้งแรก เป็นการผลิต *[[Six Degrees of Separation (play)|ละครทฤษฎีหกช่วงคน]]* ของ John Guare ที่ รอยัลคอร์ทเธียร์เตอร์ ลอนดอน แล้วย้ายไปโรงละครเวสต์เอนด์ ในปี 1994 ทำให้เธอได้ชื่อเสียงที่ Royal National Theatre กับการผลิตละคร *[[Pericles, Prince of Tyre|Pericles]]* ซึ่งนักวืจารณ์ก็มให้ความเห็นแตกกัน อย่างไรก็ตามผู้ชมและนักวิจารณ์ก็ชื่นชอบและสรรเสริญ การผลิตละคร *[[Hysteria (play)|Hysteria]]* โดย Terry Johnson ที่ Royal Court และละคร *The Threepenny Opera* บทประพันธ์โดยเบอร์โทลท์ เบรกท์ ประพันธ์เพลงโดยเคิร์ท เวล์ ที่โรงละคร Donmar Warehouse

งานของ**ลอยด์**กลายเป็นความสนใจของ Nicholas Paine แล้วไปทำที่ Opera North ในลีดส์ เธอมีชื่อเสีบงในฐานะผู้กำกับโอเปรา Paine ก็ได้พาเธอไปสู่สิ่งที่อย่างน้อยที่สุดคนในสหราชอาณาจักรต้องลุ่มหลง *L'Etoile *บทละครโดย Chabrier การผลิตนี้เป็นความสำเร็จอย่างสูง ลอยด์ได้รับความนิยม เป็นรางวัลในสายอาชีพ กลายเป็นผู้กำกับโอเปรายอดนิยมตั้งแต่นั้นมา การผลิตของเธอ รวมถึง *[[ลาบอแอม|La Boheme]]*, *[[Gloriana]]*, *[[Medea]] ของ Cherubini, Albert Herring* และ *Peter Grimes *(สำหรับ Opera North); *[[Dialogues of the Carmelites]]* (สำหรับบริษัท โอเปาแห่งอังกฤษ และโอเปราแห่งเวลส์); *[[Macbeth]]* ของ Verdi (สำหรับ Bastille Opera และ Royal Opera House Covent Garden); รอบปฐมทัศน์โอเปราของ Poul Ruders *[[The Handmaid's Tale]]* (จากบทประพันํธ์ของมาร์กาเร็ต แอ็ตวูด); และละครชุด  *[[Ring Cycle (play)|Ring Cycle]]* สำหรับโอเปาแห่งอังกฤษ เธอได้รับรางวัลเอ็มมี, FIPA d'Or และรางวัลจากสมาคมรอยัลฟิลฮาร์โมนิกแห่งอังกฤษ

ในปี 1999 **ลอยด์**มีโอกาสได้กำกับละครเพลง ABBA ละครเวที *[[Mamma Mia!]]* ซึ่งกลายเป็นที่นิยมอย่างสูง ไม่ใช่เฉพาะที่เวสต์เอนด์ของลอนดอนและบรอดเวย์เท่านั้น แต่ฮิตกันทั่วโลก เธอกำกับเรื่องเดียวกันนี้ ดัดเปลงเป็นภาพยนตร์ปี 2008 เรื่องนี้ทำให้เธอมีเชื่อเสียงครั้งสำคัญ ในปลายปี 2008 ภาพยนตร์เรื่องนี้ก็ได้รับการรับรองว่าเป็นภาพยนตร์ที่ทำรายได้บ็อกซ์ออฟฟิศสูงที่สุดในสหราชอาณาจักรอย่างไม่เคยมีมาก่อน นอกจากนี้ยอดขายภาพยนตร์ในสหราชอาณาจักรก็สูงที่สุดในประเภท DVD ด้วย  ในปี 2009 **ลอยด์**ได้รับการเสนอชื่อเข้าชิงรางวัล ผู้กำกับละครยอดเยี่ยม รางวัลโทนี จากการผลิตบทละคร *[[Mary Stuart (play)|Mary Stuart]]* 

**ลอยด์**กำกับ *[[The Iron Lady (film)|The Iron Lady]]* ภาพยนตร์ชีวประวัติของอดีตอังกฤษนายกรัฐมนตรี มาร์กาเรต แทตเชอร์ แสดงโดย Meryl Streep การสร้างภาพยนตร์เริ่มในเดือนมกราคม 2011 และออกฉายในเดือนธันวาคมในปีเดียวกันนั้น  ในปี 2014 เธอกำกับละครเวที *[[Henry IV]]* อยู่ในเวสต์เอ็นด์ของลอนดอน

## ผลงานภาพยนตร์

### ภาพยนตร์

## รางวัลเกียรติยศ
มหาวิทยาลัยออกซฟอร์ด แต่งตั้งลอยด์ เป็นศาสตราจาย์พิเศษ สาขาการละครร่วมสมัย (Cameron Mackintosh Visiting Professor of Contemporary Theatre) ในปี 2006,  ในปีเดียวกันนั้นเธอก็ได้รับปริญญากิตติมศักดิจากมหาวิทยาลัยบริสตอล เธอมีชื่อติดหนึ่งในเกย์และเลสเบี้ยน 101 คนที่ทรงอิทธิพลในอังกฤษ จัดโดยหนังสือพิมพ์ The Independent ในปี 2008 

ในปี 2009 **ลอยด์**ได้รับปริญญาเอกกิตติมศักดิ์ DLitt (Doctor of Letters) จากมหาวิทยาลัยเบอร์มิงแฮม 

**ลอยด์**ได้รับเครื่องราชอิสริยาภรณ์แห่งจักรวรรดิบริติช CBE ในปี 2010  

## ดูเพิ่ม

## อ้างอิง

## แหล่งข้อมูลนอก

*  
* Interview with Lloyd and Margaret Atwood  — *The Guardian*
* Song and Dance : Lloyd Directs Mamma Film — *British Film Magazine*

หมวดหมู่:บุคคลที่เกิดในปี พ.ศ. 2500
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ผู้กำกับภาพยนตร์ชาวอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลจากบริสตอล
หมวดหมู่:บุคคลจากเทศมณฑลซัมเมอร์เซต
หมวดหมู่:ผู้กำกับภาพยนตร์ที่มีความหลากหลายทางเพศ
หมวดหมู่:หญิงรักร่วมเพศชาวอังกฤษ